כתובעת, וקסטון העמידה לדין בשלהי 2002 את קלרה ג'יין שוורץ בגין רצח מדרגה ראשונה של אביה, רוברט שוורץ. בשנת 2011 התמודדה לתפקיד התובע המחוזי במחוז לודון אך הפסידה בפער קטן לתובע המכהן ג'ים פלומן. במהלך בחירות 2014 נבחרה לסנאט המדינתי של וירג'יניה, זאת אחרי שהכריזה על התמודדותה לבית המחוקקים המדינתי לאחר שמארק הרינג, נציג מחוז הבחירה ה-33 בסנאט, נבלר לתובע הכללי של וירג'יניה. בנובמבר 2015 נבחרה מחדש לתקופת כהונה שנייה.
באפריל 2017 הכריזה וקסטון כי תתמודד אל בית הנבחרים של ארצות הברית במחוז הקונגרס העשירי של וירג'יניה. מחוז הבחירה שייצגה בסנאט המדינתי כלל שטחים נרחבים במזרח מחוז הקונגרס העשירי, שעטף את הערים ליסבורג וסטרלינג. ביוני 2018 היא זכתה בבחירות המקדימות שהתקיימו במפלגה הדמוקרטית מול חמישה מתמודדים אחרים וזכתה במועמדות מפלגתה. בבחירות הכלליות בנובמבר היא הביסה עם כ-56% מקולות הבוחרים את חברת הקונגרס המכהנת ברברה קומסטוק מהמפלגה הרפובליקנית. וקסטון הוא האדם החמישי שמייצג את המחוז מאז הקמתו בשנת 1953, והשנייה לעשות כן מהמפלגה הדמוקרטית.
מבחינה אידאולוגית, וקסטון נמנית במחנה "הדמוקרטים החדשים", כינוי לחברי המפלגה הדמוקרטית שדוגלים בעמדות מרכזיות ומתונות ביחס למחנה הפרוגרסיביים. מבחינה כלכלית היא מתארת עצמה כקפיטליסטית. לראיה, ב-2020 היא תמכה בחקיקה שתרחיב הוצאות כספיות פדרליות לשיפור תשתיות ולחקר תעשיית התעופה המסחרי, שנפגעה בשל צניחה בביקוש לטיסות בשל מגפת הקורונה בארצות הברית. וקסטון תומכת בחקר עסקאות בכרטיסי אשראי ככלי לזיהוי אירועי ירי המוני מבעוד מועד, וגורסת כי התיקון השני לחוקת ארצות הברית יכול להתקיים לצד חוקי בקרה על כלי נשק. כמו כן היא תומכת בחיזוק חוק הגנת החולה וטיפול בר השגה ובמהלך שנת 2019 תלתה בלשכתה שבגבעת הקפיטול את דגל הגאווה לאות הזדהות עם קהילת הטרנסג'נדרים.
מוזיקת דריל
מוזיקת דריל (באנגלית: Drill) הוא סגנון מוזיקת טראפ שמקורו בצפון שיקגו בתחילת העשור השני של המאה ה-21. הוא מאופיין בתוכן לירי אפל, אלים וניהליסטי, ובקצב המושפע ממוזיקת טראפ.
השאלה מי המציא את המונח נמצאת במחלוקת אך אנשים מהשכונות בשיקגו טוענים שפאקמן מ Dro city, אזור בדרום שיקגו התחיל לעשות שירים הכוללים את תרבות הדריל מהמילים לסלנגים ולהפקה אך שקקינג לואי המציא את השם.
הדריל הפך בשיקגו לכלי עזר פופולרי במלחמת הכנופיות בשיקגו כאשר זה כבר לא שינה לאיזו כנופיה אתה משתייך אלא לאיזה SET או אזור מגורים אתה משתייך. הרבה מתרבות הדריל נהפכה עם השנים לירידה על חברים מתים של אזורי מגורים יריבים בשירים שגרמו בין היתר להמון ראפרים בסצנת הדריל להירצח או להישלח לכלא.
אמני דריל משיקגו.
דריל התקדם למיינסטרים האמריקאי באמצע 2012, בעקבות הצלחתם של ראפרים ומפיקים כגון יאנג צ'ופ , צ'יף קיף , ליל דורק, פרדו סנטנה , SD וליל ריס , להם היו מעריצים מקומיים רבים ונוכחות משמעותית באינטרנט. תשומת הלב התקשורתית והחתמתם של מוזיקאי דריל בחברות תקליטים קרו לאחר מכן. אמנים מהז'אנר צוינו לשבח בזכות סגנון הליריקה שלהם וההתאגדות שלהם עם תוכן לירי על פשע בשיקגו.
תת-ז'אנר אזורי, דריל בריטי , התפתח בלונדון, במיוחד באזור בריקסטון, החל משנת 2012. הדריל הבריטי עלה לגדולה באמצע העשור השני של המאה ה-21 והשפיע על התפתחות סצנות אזוריות אחרות באזורים שונים, כגון אוסטרליה, צרפת, אירלנד וניו יורק.
Willow
Willow (בעברית: עֲרָבָה) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, "Evermore". השיר יצא לאור ב-11 בדצמבר 2020, על ידי חברת התקליטים ריפבליק רקורדס, כסינגל הראשון והפותח מתוך האלבום.
וידאו קליפ נלווה בבימויה של סוויפט, הופץ לראשונה באותו היום בו יצא השיר. הוא ממשיך את עלילת הקליפ הקודם של "Cardigan". גרסת הרמיקס של השיר בשם "dancing witch" שנעשתה על ידי המפיקה השוודית אלווירה, הופצה ביום הולדתה של סוויפט ב-13 בדצמבר 2020 ולאחר מכן, יצאה גרסה אקוסטית בשם "lonely witch" ב-15 בדצמבר 2020.
רקע וכתיבה.
ב-10 בדצמבר 2020, הודיעה סוויפט ברשתות החברתיות, כי היא תוציא אלבום הפתעה נוסף, שיהיה אלבום המשך לאלבומה השמיני "Folklore". בהמשך, הודיעה כי הסינגל הראשון מתוכו "Willow" יהיה זמין להורדה דיגיטלית ולצפייה ביוטיוב כבר בערב של אותו היום. קטעים מתוך הווידאו קליפ שלו פורסמו ברשתות החברתיות גם כן. השיר נכתב על ידי סוויפט והמפיק שלו ארון דסנר, שעבד עם סוויפט על אלבום האולפן השמיני שלה, "Folklore". דסנר הפיק את השיר והוא קיבל את הקרדיטים על התפקידים הבאים: תופים, כלי הקשה, קלידים, סינתיסייזרים, פסנתר וגיטרת בס, חשמלית ואקוסטית. על התזמורת היה אחראי ברייס דסנר. גרג קלבי וסטיב פאלון ביצעו את המאסטרינג שלו בסטרלינג סאונד, אדג'ווטר, ניו ג'רזי ואילו ג'ונתן לואו היה אחראי על המיקס שלו, אותו עשה באולפני לונג פאונד בעמק ההדסון, ניו יורק.
ב-13 בדצמבר 2020, יום הולדתה ה-31 של סוויפט, הופצה גרסת "מכשפה רוקדת" אלקטרונית ל-"Willow". הגרסה היא רמיקס מחודש שנעשה על ידי המפיקה השוודית אלווירה. אחריה הופצה גרסת "מכשפה בודדה" אקוסטית ב-14 בדצמבר וגרסת "מכשפה לאור ירח" ב-15 בדצמבר. בהמשך, הופץ קליפ לגרסת "מכשפה בודדה" ובו מופיעות סצנות מאחורי הקלעים של הקליפ של "Willow". כמו כן, פורסם קליפ לגרסת "מכשפה רוקדת" ובו מוצגים הסיפורים שמאחורי השיר. הוא הועלה לערוץ היוטיוב של סוויפט ב-15 בדצמבר 2020.
הרכב.
"Willow" הוא שיר פופ, אינדי פולק, ופולק צ'מבר, עם מקצב המושפע מסוגת ההיפ-הופ שמזכירה את אלבומה של סוויפט "Reputation", משנת 2017. הוא מורכב מגלוקנשפיל, מכונת תופים, צ'לו, קרן יער, גיטרות חשמליות, כינור, חליל ותזמורת ומאופיין בשירה שתוארה כ"חסרת נשימה". לשיר יש קצב של 84 פעימות לדקה. הוא כתוב בסולם מינור E והשירה של סוויפט נעה בין E3 ל-B5. חלקו נכתב בסולמות שנעים ב-Em–D–Em–D–Em–D–C. מבחינה לירית, השיר הוא שיר אהבה, המדבר על נושאים של תקווה באמצעות שימוש במטפורות.
ביקורת.
"Willow" זכה לביקורות חיוביות מטעם מבקרי המוזיקה. פטריק ראיין מ-"USA Today" כינה אותו כאחד מהשירים בעלי התוכן הלירי הטובים ביותר ב-"Evermore". בביקורתו של ג'ון פארלס מהניו יורק טיימס על "Evermore", הוא החמיא על קטעי הכלי שלו והוסיף כי: "בשיר, יש שימוש בגיטרה השזורה בחוסר מנוחה, דבר שהופך אותו למעולה ולאחת מהרצועות הטובות ביותר באלבום". אלן ג'ונסון מ-"Paste" שיבחה את השיר וטענה שהוא "מהווה מעין פתיח חינני לאלבום", ואילו בובי אוליבייה מ-"Spin" כינה אותו כ"שיר שמתאים להיות מושמע בעת הדלקת מדורות על חוף הים". אלכסיס פטרידיס מהגרדיאן הצהירה כי "השיר היה יכול בקלות לתפקד כשיר פופ מפוצץ אם סינתיסייזרים, עריכה נוספת ומקצבים מתוכנתים היו מחליפים את העיבוד האקוסטי שלו". מבקר המוזיקה כריס וילמן מווראייטי כתב שהשיר מייצג את מצבה הנפשי של סוויפט, והוסיף כי הוא מזכיר "Invisible String" ו-"Peace" מ-"Folklore".
ברולינג סטון, בחרו ב-"Willow" כאחד משיתופי הפעולה הטובים ביותר בעולם פופ בשנת 2020, תוך שהיללו את הכימיה בין סוויפט למפיק דסנר.
הוצאה וקידום.
היציאה של הסינגל עוררה סערה בעולם המוזיקה, בדומה לסערה שעוררה צאתו של הסינגל "Cardigan". אתרי אינטרנט רבים פרסמו כתבות אודות האלבום והשיר, תוך שפורסם כי את הווידאו קליפ הרשמי שלו, היא ביימה בעצמה. האלבום יצא לאור במהלך מגפת הקורונה וצאתו הייתה דומה לזו של "Folklore".
ב-11 בדצמבר הוא הועלה לרשתות הסטרימינג השונות, תוך שהיה זמין להורדה דיגיטלית. על מנת לעזור בקידום שלו, הצהירה סוויפט כי היא תופיע ב-14 בדצמבר בתוכנית הטלוויזיה "ג'ימי קימל לייב!". בהמשך, פורסם כי הוא התברג במקום הראשון ברשימת ה-"Today’s Hits" של אפל מיוזיק.
וידאו קליפ.
הווידאו קליפ הרשמי של השיר פורסם בשידור חי בחצות 10 ו-11 בדצמבר 2020. הקליפ הוא המשך לקליפ של "Cardigan". הקליפ צבר למעלה מ-9.5 מיליון צפיות ביממה הראשונה לצאתו. הוא בוים על ידי טיילור סוויפט, תוך שהוא הופק על ידי ג'יל הרדין. בנוסף לכך, הופנו כלפיו ביקורות מטעם אתרי מוזיקה שונים.
קרדיטים וצוות.
כל הקרדיטים שלהלן לקוחים מהאתר יוטיוב.
אדווין ואלרו
אדווין ואלרו (בספרדית: Edwin Valero; ) היה מתאגרף מקצועי ונצואלי, שהתחרה בין השנים 2002–2010. ואלרו היה אלוף העולם בלתי מנוצח בשתי קטגוריות משקל, לאחר שהחזיק בתואר משקל הנוצה של WBA בין השנים 2006 ל-2008 ובתואר ה-WBC במשקל קל בין השנים 2009 ל-2010. עם סגנון לחימה אגרסיבי ביותר וכוח חבטות יוצא דופן, ואלרו נותר האלוף היחיד לאורך 30 השנים של ה-WBC שזכה בכל קרב בקריירה שלו בנוקאאוט. בשנת 2010 התאבד ואלרו בכלא לאחר שנעצר בחשד לרצח אשתו.
Evermore (אלבום של טיילור סוויפט)
המלחמה בוואנדה
המלחמה בוואנדה (צרפתית: Guerre de Vendée) התרחשה במסגרת ההתנגדות למהפכה הצרפתית בוואנדה, הרפובליקה הצרפתית הראשונה, בין השנים 1793–1796. המאבק התרחש בין צבא הרפובליקה הצרפתית להתנגדות הפרו-מלוכנית שנתמכה בידי הכנסייה הקתולית הצרפתית וממלכת בריטניה הגדולה שהייתה עצמה במלחמה נגד הרפובליקה הצרפתית במסגרת מלחמת הקואליציה האנטי-צרפתית הראשונה. במהלך המאבק הכולל, שנגמר בניצחון הרפובליקה הצרפתית, נהרגו לערך 200,000 איש, רובם אזרחים. עקב האכזריות של המאבק, המלחמה בוואנדה לעיתים מתוארת כרצח עם.
רקע.